A gyógyíthatatlannak tűnő betegségek megelőzésének és megoldásának kódja

A teremtő információt hordozó Matrix Drops

Kovács-Magyar András

2018

Publio Kiadó

www.publio.hu

Minden jog fenntartva!

Fotók: Kovács-Magyar András

Rajzok: Magyar Adriana

Lektorálta: Dr. Nagy Attila

Előszó

Harminc éve tartó gyógyító múltam összegzését tartja kezében a Kedves Olvasó. Azokhoz az

igényes emberekhez szólok, akik számára kimagaslóan fontos az egészségük. E könyv olvasásakor

már kapcsolatba is léptünk egymással. Amikor híre ment, hogy az addig gyógyíthatatlannak hitt,

legrettegettebb daganatos, krónikus betegségek, autoimmun gondok a közreműködésemmel

megoldódnak, tízezrek kerestek meg a tevékenységem korai időszakában. Munkám során a fő

hangsúlyt az emberek gerincének állapotára, a betegségeiket kiváltó okokra, körülményekre:

geopatikus földsugárzásokra, helytelen táplálkozási szokások megváltoztatására és az érzelmi, gondolati, lelki beidegződéseik feloldására fordítottam. Világszerte a lakosság mintegy húsz százalékát érintik a rákos megbetegedések.

Elgondolkodtató a WHO (Egészségügyi Világszervezet) prognózisa, miszerint 2020-ra az emberek

több mint 40%-a rákos megbetegedés következtében fog meghalni. Ez a szám 0,01 százalék alá

csökkent azoknál, akiket tanítottam, gyógyítottam az eddigi munkám során. A rettegett betegségek

nem jelennek meg a tanítványaimnál és családtagjaik, ismerőseik köreiben.

Az évek során világszerte több mint százezerre nőtt a tanítványaim száma, akik közül sokan a

módszeremnek köszönhetően meggyógyultak, majd később maguk is gyógyítóvá váltak. A jól

felkészült hallgatóim és gyógyultjaim mentesek az egyre nagyobb számban előforduló autizmus,

Alzheimer-kór, Parkinson-kór, szklerózis multiplex, diabetes, rák, valamint más krónikus

betegségektől, a nehézfém- és gyógyszertoxin túlterheltség, táplálkozási allergia

megbetegedésektől.

A tudásomat és annak gyakorlati megtapasztalásait osztom meg a Kedves Olvasóval. Biztosan

állíthatom, aki velem tart e kalandos úton, tudatosabban, felszabadultan, örömtől sugárzóan és

sokkal egészségesebben fogja érezni magát a jelen pillanatnál. Rengeteg a beteg ember, akiket

szinte csak futószalagszerű módszer alkalmazásával tudnak ellátni. Aki maga vagy a hozzátartozója

kapcsán kiszámíthatatlan kálváriák sorát járta végig, az tudja, miről beszélek. A tudományos kutatásokra temérdek pénzt költenek, ám a világban mégis egyre több a krónikus vagy

gyógyíthatatlan tünetektől szenvedő ember. Biológiai életkorunk belátható távlata még a

genetikusok szerint is százhúsz év körül van, ám a súlyos civilizációs veszélyek erősen rontják ennek

az esélyeit.

Kutatómunkám során megtaláltam azokat a tudatosabb életmódváltásra épülő módszereket,

amelyekkel lehetséges nagyobb eredményt elérni. Ma a befolyásolható és félelemben élő egyének

vannak a legnagyobb veszélyben. Sokak meggyőződése, hogy életük eseményeit a külvilág

befolyásolja, így a problémáik tőlük függetlenek. Reális esélye van generációnknak arra, hogy a

Matrix Drops Protokoll programunkkal egészségben, békességben és boldogságban megélt hosszú

életet élhessen. Ehhez elengedhetetlen egy magasabb tudatosodási szintre kerülni, hogy mi magunk

kódolhassuk a mindenkori lelki, mentális és fizikai állapotunkat.

Évezredek óta csak különleges képességgel megáldott emberek láttak bele az emberi energiák,

érzelmek, gondolatok, kapcsolatok, lélek, szellem, múltbeli emlékek időn túli valóságaiba.

Meghatározó különbség ember és ember között, hogy a mindenség információjából mit tud

kicsatolni. Különlegesnek mondhatja magát az, akinek a mindennapjaiban segítségére van a Matrix

Drops Computer. A szubjektív beleérzések és intuíciók objektív valóssággá válnak általa.

Ajánlás

Amint Kovács-Magyar András újabb könyvének kéziratát lapozgatom, egy rég megfogalmazott

örök bölcsesség, a „hármas érték-kapcsolat” jelenléte és jelentősége körvonalazódik előttem: Igazság, Jóság és Szépség. Ez az a szent hármasság, amelyre az emberi fejlődés hajnalától napjainkig minden korszakban elsőrendű eszményképként tekintenek, akárcsak az örök igazságban

fénylő isteni jóságra.

Barátom sorai azokat a boldog ősi időket juttatják eszembe, amikor sokkal többet tudtak az

ember lényéről és a világgal való kapcsolatáról, mint napjainkban – akárcsak e három említett

princípiumról is. Könyvének megkülönbözetett erénye, hogy benne az igazság, a szépség és a jóság

még egy olyan sajátos, Jóistentől kapott jóra való törekvéssel fonódik egybe, amely átsugárzik a

sorokon és emberileg nagyon magas szférákba emeli olvasóját.

Dr. Nagy Attila akadémikus, az egyetemes film- és színházmûvészet doktora

Ez a jóra törekvés tökéletesen harmonizál a tudomány, az etikum és a művészet mai szempontú

hármasságával, vagyis azzal a szükségszerű, legértékesebb kapcsolattal, amelynek léteznie kell a

minden időben igaz, az erkölcsi jó és a természetes szépség között. Ez az a princípium, amely a

tudományos, esztétikai és etikai gondolkodást évszázadokra meghatározta és amelyet – több etikus

véleménye szerint – a ,,Teremtő Istenség felfogható elemeinek” kell tekintenünk.

Ahogyan haladunk előre a könyv lapjai forgatásakor, betekinthetünk a gyógyító Matrix Dropsok

érdekes világába, ugyanakkor egyre jobban belemerülünk a mindenségtan és teremtő tudateszmei,

elméleti, tapasztalati és gazdag élményelvi tanulmányozásába.

Ez a könyv az eszes lélek és a vágy lelke munkája – mondaná Platón, ha ma élne. Igen, mert jelen

munka tudományos is, tapasztalati is, de mindenek előtt művészi. Az alkotás mint művészeti produktum jelenik meg itt újra meg újra. Nem csoda, hiszen elsősorban megismertet azzal a fontos

ténnyel, hogy a betegségek jelentős része az emberi lélek egészségével van kapcsolatban, s a

gyógyítás nem tudományos és bonyolult definíciókkal érhető el. Ez az út egy olyan rendszer segítségével járható, amely a betegségekre vonatkozó valódi okokat feltárja, ezeket egységbe rendezi, ugyanakkor pontosan megmutatja a gyógyuláshoz vezető utat.

A könyv bőséges információt közöl a betegségek okait megfejtő Matrix Drops Computerről és az

élőlények öngyógyítását vezérlő készítményekről, ennek a hatásos, gyógyító mechanizmusáról,

illetve a gyógyuláshoz nélkülözhetetlen protokollról. Ez az alkotás egy olyan létérzést teremt, melynek során felismerjük, hogy fizikai testünk az igazsággal szoros és állandó kapcsolatban van,

ugyanakkor fizikai testünk mellett megérezzük az igazi szellemiséget is.

Saját példámon tudom, mit jelent egészségesnek lenni, de azt is, mennyivel többet jelent ismét egészségessé válni. Márpedig éppen ebben segítenek az MD cseppek, melyeket magam is

használtam és ma is használok. Az MD computer által megjelölt cseppeknek a csodálatos tárházával

ismerkedhetünk meg e könyv oldalain. Kezdve a különböző egészségi problémákra választható

információs mintákkal, folytatva a családi gondok halmozódásának eseteire és prevenciós célokra. A

fölsorolás folytatódik a nehézfém túlterheltségre, vitaminok információzavaraira, a kertek-ligetek

védelmére, a negatív környezeti hatások következtében elhangolódott növények számára. A Matrix

Drops készítményekkel megvalósulhat a sokak által megálmodott és egészségünk érdekében

szükségessé vált szélesebb körű vegyszermentes gazdálkodás és a magas terméshozamú

növénytermesztés is.

A megtörtént gyógyulások bemutatásainak olvasásakor sok helyen ámulatot érzünk azon

csodákat létrehozó égi erők iránt, akiknek köszönhetően megszülethettek a legkülönbözőbb

csodacseppek. Szívhezszólóak azok a beszámolók, amelyek az orvosilag gyógyíthatatlannak vélt

betegségekből való gyógyulásokról és Kovács-Magyar András és Ildikó önzetlen segítségéről szólnak.

Egyik gyógyult örömmel állapítja meg az MDC létrehozásáról azt, amit magam is szóról szóra vallok:

ennek használata egyre több önismeretre, összefüggésre és a tudás megszerzésének örömére

taníthat meg bennünket. Ugyanakkor az is körvonalazódik, amit elejétől végig érezni a szerző

mondataiból: ,,sajnálatos jelenség zajlik jó ideje, ugyanis annak a tudásnak a jelentős része amit

iskolákban tanítanak, nem az emberi jellem- és szellemfejlődést, hanem leginkább az ipart és az

üzleti érdekeket szolgálja. Ha valaki magasan iskolázott, még nem jelenti azt, hogy életképes is.

Sikereink titka nem a mennyiségi tudásban, hanem a magas szintű minőségben rejlik.”

Elmondhatjuk, hogy egy életút tapasztalatait, jól fókuszált megfigyeléseit foglalja rendszerbe a

szerző, amit egy művészi alkotás által a mai világunk asztalára helyez.

A Shakespeare-nek tulajdonított Pericles című dráma III. felvonásának 2. jelenetében Cerimon

nemes úr gyógyítással foglalkozik és beszél is róla.

Akár mottója is lehetne András áldásos gyógyítói munkásságának.

Cerimon: Erény és jó-tudás

Csak az igaz ajándék, amely

Minden kincsnél s nemességnél nagyobb.

Ezek miatt vár örök élet Ott Fenn,

Hol istenekhez leszünk hasonlatosak. /.../

A gyógyítás titkait kutatom,

S használva sok nagymester lapjait,

Megismertem gyakorlatomban is

Sok gyógyító és áldott erőt, amely

Növényben, ércben és kőben rejtezik.

Minden zavart, mely természetest zavar

Tudom mind, s ezek gyógyszerét is és ez

Nekem nagy örömet s boldogságot jelent.

Pericles, III.2.

Legnagyobb elismeréssel üdvözlöm és ajánlom e munkát, amelyben a szerző gyógyítói tevékenységének kiapadhatatlan vágyában értelmet nyer az igazság, a jóság és a szépség

elsőrendűsége, egysége és felsőbbsége.

Dr. Nagy Attila

1. fejezet. A finomtesteink láthatatlan mátrixai

Egy hőlégballon akkor tud felemelkedni, ha megnövelik a ballonba juttatott hőmennyiséget, az

energiát. Az emberek hasonlóképpen, az energiaszintjük megnövelésével igyekeznek megszabadulni

a gondjaiktól. Évtizedek óta különböző módon, világszerte próbálják tudatni az energiaátadások és

más energianövelő módszerek jótékony hatását. Sajnálatosan, egy idő után van egy pont, aminél

megrekednek és elmaradnak a további eredmények. Vajon miért?

A hasonlat kedvéért maradjunk a korábbi példánál. Amikor egy hőlégballon eléri a maximálisnak

vélt magasságot, van még egy lehetőség a további emelkedésre. Kidobják a nehezékeket a hajó

fedélzetéről. Az emberi gondoknak búcsút inteni csak úgy lehet, ha mi is megszabadulunk a bennünket lehúzó „nehezékektől”, amelyek felemésztik szabad energiáinkat.

A teljesség igénye nélkül nézzük meg, melyek ezek a fontos energiarabló tényezők: geopatikus

földsugárzások, helytelen táplálkozás, elektroszmog, nehézfém- és egyéb toxintúlterheltség, érzelmi

vagy gondolati elakadások. Ide sorolhatók a gyógyszerek, különböző oltások autonómiánkra

gyakorolt hatásai, árnyékszemélyiségek, más szóval entitások, valamint a külső gátló tényezők,

rontások.

Könyvemben bemutatásra kerül a feleségemmel, Ildikóval közösen kifejlesztett Matrix Drops

Protokoll (MDP) javaslatunk és a Matrix Drops Computer (MDC) találmányunk, ami képes kimutatni

az élőlények – ember, állat, növény – imént felsorolt információzavarait.

A már említett negatív energiáktól, visszahúzó erőktől az MDP – későbbiekben részletesen

tárgyaljuk – segítségével szabadulhatunk meg. Ezzel párhuzamosan lehetőség van arra, hogy Matrix

Drops készítményekkel harmonizáljuk a szervezetünket szabad energiánk mielőbbi visszanyerése

érdekében. Fontosnak tartom hangsúlyozni, hogy a Matrix Drops Protokoll nem elmélet, hanem

maga az élet!

Azonban a legerősebb visszahúzó erő, ami minden igyekezetünk ellenére megakadályozhatja a

megemelkedésünket – még mindig a hőlégballon példával élve –, ha a földhöz rögzítő kötelet nem

engedjük el. Ilyen visszatartó erővel bírnak az életünkben a tévhiteink, téveszméink, megrögzött

szokásaink, gondolataink és a belátási képtelenségeink. Mindezeket szintén elénk tárja az MDC. A

berendezés olykor „fájdalmasan őszinte”.

A szakemberek szerint: „az MDC olyan csodálatra méltó innovatív készülék, amely ötven-száz

évvel meghaladja a korát”.

http://www.matrixdrops.com/informacio-matrix-drops/matrix-drops

A genetikai tényezők, a környezeti hatások, az egészségügyi ellátó-rendszer mind hatással van az

egészségi állapotunkra. Ám a legnagyobb feladata az egyénnek van az életmódja és az

egészségmegtartása érdekében. Arra kérem Önöket, ne várjunk ötven-száz évet. Most éljünk!

Használjuk ki a Matrix Drops Computer által biztosított páratlan lehetőséget! Szívleljük meg a

Matrix Drops Protokoll ajánlatát, és segítsük, támogassuk a szervezetünket a Matrix Drops készítmények információival – az eddig nem létező új kvantumfizikai módszerrel.

Az MDC felhasználók között vannak szakemberek, tehetséges autodidakták és egészségtudatos

családok. Egy intelligens ember alapigénye, hogy egészségtudatosan éljen.

Az MDC készülék különleges adottságainak egyike, hogy a körülötte levő teret képes

harmonizálni, behangolni. A programoknak megfelelően az impregnált térben tartózkodva javul az

alvásunk minősége, jobb a figyelemösszpontosításunk, könnyebben tanulhatunk. Ugyanakkor segíti a

mélytudatszinten történő időutazásainkat, meditációinkat. Növeli a karizmatikusságot, elősegíti az

asztrálutazásokat, stressz, fáradtság, allergia esetén a blokkok feloldását…

A következő sorokban – egy kis kitérővel – beavatom Önöket, hogyan képes minderre ez a

csodálatos berendezés és a hozzá kapcsolódó készítményeink.

Elgondolkodtak már azon, hogy hányszor mondjuk: Úgy érzem…, megéreztem…, előre éreztem

már akkor, amikor még el sem mondták…, előre megálmodtam… Ezek a megérzések nem a

gondolatainkban vannak, hanem a lelkünkben, aminek a szív a központja. A legújabb tudományos

kísérletek bebizonyították, hogy az emberi szívnek külön erőterei, mezői vannak. Míg az agymező

erre nem képes, a szívmező előérzettel is rendelkezik. Az agy csak azt követően kezd működésbe

lépni, miután a szívmező lökéshullámai gondolkodásra késztetik. Az MDC a szívmező lökéshullámait

érzékeli, így előérzettel rendelkezik, aminek köszönhetően jelzi a lehetséges jövőt. Ezen ismeret

birtokában elkerülhetjük a nemkívánatos eseményeket.

A z a g y k u t a t ó k m e g á l l a p í t o t t á k : a z a g y n a k v a n e g y o l y a n r é s z e , a h o v á a megkérdőjelezhetetlennek tűnő ismeretek kerülnek. Gyakran előfordul, hogy amiket hallunk,

olvasunk, az a korábbi biztosnak vélt tudással ellentétes, vagy amit még eddig nem hallottunk, azt az agyunk automatikusan átugorja. Mondhatnánk, el sem jut a tudatunkig.

E könyvben számtalan új ismeretről lesz szó, így néhányan mondhatják: ezt nem így ismerem,

lapozok… A legújabb kutatási eredmények birtokában mindezt felülírhatjuk: nem így tanultam, de

hajlandó vagyok átértékelni az eddig hallottakat.

Az életünkben csak azok az új ismeretek hozhatnak változást, amiket nem ugrunk át, hanem

alaposabban megvizsgálunk. Fontos az eddig megszerzett tudásunkat időről időre átstrukturálni. Ne

egy helyben álljunk, mint egy törött őskövület, és ne hajtogassuk évek óta változatlanul ugyanazt.

Világunk az elmúlt néhány év során többet változott, mint az elmúlt több ezer év alatt. Az egykor

jól értesültnek számító, napra kész embernek ma már percre késznek kell lennie!

Sajnálatosan az új tudományos felismeréseket gyakran az emberek megtévesztésére használják

és nem az életkörülményeik javítására. Miért? Mert az üzleti érdek „preferenciarendszerében”

kimagasló szerepe van a profitnak, ami több esetben megelőzi az emberi értékeket.

Létfontosságú kérdés: képesek vagyunk-e meghallani és megérteni a sugallatokat, a „szellemi”

üzeneteket? Mi a lelkünk üzenete? A találmányunk közvetítésével, egy mérést követően mindezt

elolvashatjuk az MDC monitorán. A valódi tudást kereső embernek tudnia kell a szilárdnak hitt

alapokat is újra és újra átstrukturálni.

Meg kell ismerkednünk egyéniségünk mélyebb működési elveivel. Hit alapon működünk, ami

erősen szubjektív. Általában csak azt hisszük el, amit látunk és hallunk, vagy amit az évek során

megtanultunk. Egészségesek és boldogok csak akkor lehetünk, ha a beidegződött, megkövült

felfogásunkon képesek leszünk változtatni. Ez a fejlődésünk útja.

Az MDC felfedezését megelőzően nagy hatással volt ránk és kutatásainkra Max Planck német

fizikus, a kvantummechanika megalapítójának beszéde, amelyet 1919-ben a Nobel-díjának

átvételekor mondott el: ,,Egész életemben az anyagot kutattam, de rá kellett jönnöm, hogy a hagyományos értelemben vett anyag valójában nem is létezik. Az anyag egésze kizárólag egy olyan

erő hatására keletkezik és marad fenn, mely az atom részecskéit rezgésbe hozza, és végül parányi

naprendszerét összetartja. Az univerzumban minden, ami létezik, energia által jön létre. Azt kell

feltételeznünk, hogy az energia mögött egy tudatos elme létezik, ami a mátrixot megteremti.”

Max Planck Nobel-díjas fizikus őszintén és nyíltan megvallotta, hogy a tudat az anyag egészének

ősforrása. De mi is a mátrix, amit Planck említ?

A mátrix a matematikában mennyiségek téglalap alakú elrendezése, táblázata: számoké,

függvényeké, kifejezéseké és egyéb elemeké. A mátrix a komputergrafikától kezdve a matematikán,

a fizikán, a biológián át egészen a nyelvészetig számtalan tudományágban használható, akár elméleti

leírások tömör megfogalmazására, akár a számítások megkönnyítésére vagy automatizálására.

Talán úgy fogalmazhatnánk meg: a mátrix egy összefüggő egészet alkot, amelyben minden

mindennel összefügg. Bárhol érintjük a rendszert, az a mátrixban kihat a teljes egészre.

Dr. Mae Wan Ho kutatóorvos, a genetikai biokémia doktora fedezte fel, hogy a sejtek minden

biokémiai folyamatát megelőzi egyfajta elektromágneses aktivitás. Ezzel a felismeréssel

megszületett a biológia egy új korszaka, a kvantumbiológia. Testünk minden egyes sejtje piciny

elektromágneses egység, amely a külső energia hatására elektromos impulzussal reagál, vagyis

kommunikál. Az energiákat pedig az információk késztetik mozgásra a mátrixban.

30 éves gyógyító tevékenységem során több ezer éves empirikus – megfigyelésen alapuló –

felismerések sorát tapasztaltam meg és láttam visszaigazolódni, működni. A jelenségeket és a folyamatokat nem lehetett műszerekkel mérni. Nem léteztek olyan berendezések, amelyek a

láthatatlan világaink: energiáink, érzéseink, gondolataink, kapcsolataink, lelkünk és szellemünk feltérképezésére alkalmasak lettek volna. Ezen világokban csak néhány beavatott ember tudott

eligazodni, akik ismerték az inga használatát. E téren is példaképeim a gnosztikusok, a templomos

lovagok és az alkimisták. Több száz évvel ezelőtti állításaikat a mai kvantumfizikai felismerésekben láttam igazolódni.

Korunk tudósainak nagyszerű gondolatai, felismerései arra inspiráltak, hogy a műszaki

ismereteimet átértékeljem, és az emberi létezés alapelveit újraértelmezzem.

Így kutatásaink végeredményeként megalkottuk a Matrix Drops Computert, ami magas

minőséget, pontosságot nyújt a mérési eredmények tekintetében, és amely már képes belelátni

ezekbe a titokzatos, misztikus világokba. Remélem, könyvem nagy kalandot nyújt, ami a felfedezések

örömeivel ajándékozza meg a figyelmes Olvasót, miközben az élet magasabb dimenzióinak alapvető

igazságaira kíván rámutatni.

Minden fejezetben körültekintő és részletekbe menő magyarázatot adok, mert ha egyetlen szál is

elvarratlan marad, a sötétség kihasználja a lehetőséget a megtévesztésre.

Bevezetem Önöket több különös és láthatatlan, mégis létező világba: a rezgések, az energiák, az

információk, a gondolatok és az érzelmek világába. A megtanult ismereteknek köszönhetően mi

bánhatunk el velük és nem azok velünk – ezáltal nem leszünk kitéve világaink hullámzásainak.

„Megmentőink” – orvosok, jogi szervezetek, egyházi elöljárók, tudósok – az emberekre zúdított

előírásaikkal, tiltásaikkal, vallási szertartásaikkal senkit nem óvnak meg a csapdáktól. Többek hamis képzetét éppen a tudatlanság hozza létre. Egyesek gőgösen mondogatják: hiszem, ha látom. A

tudatos ember azonban így vélekedik: megláthatom, ha hiszem.

Öntelten senki nem nyilatkozhat: „én majd megmentem Önt”. Mint ahogy a beteg sem

nyilatkozhat ekképpen: már senki nem tud meggyógyítani, mert olyan nagy a baj. Mi a megoldás?

Egyetlen dolog úgy a gyógyító, mint a beteg részéről: az alázat.

Legyenek vágyaink, elképzeléseink, és fogalmazzuk meg világosan céljainkat, amelyek érdekében

naponta tegyünk meg minden tőlünk telhetőt. Ne sodródjunk az árral, és ne süllyedjünk le az

elkeseredés mocsarába. Ne másokhoz mérjük magunkat, hanem önmagunkhoz mérten vegyük észre

hiányosságainkat és lehetőségeinket.

Az emberi fejlődésünk során egy új szabadságforma van kibontakozóban: megszabadulhatunk a

tudatalattink nemkívánatos programozásától. Csodálatos élmény lélekben szabadnak lenni!

A külső világ mindaddig változatlan marad a számunkra, amíg meg nem változtatjuk

látásmódunkat. Az elmén keresztül szemlélve a környezetünket, egysíkúnak érezhetjük. A lélek belső

világából kitekintve az élet más fényben tűnik fel. Egy egyéniség a mindent átható erő birtokába

akkor kerül, ha személyiségét összhangba hozza a lelke rezdüléseivel. Az öröm, a mindennapi boldogság élménye jelzi, hogy jó pályán vagyunk. Lelkünk az eredő, mely a mindenség része, földi

megnyilvánulásához öltöttünk testet. A világ szeretetteljes és jószándékú megközelítésével juthatunk el a kívánt dolgok beteljesüléséhez. A befektetett energiákat jutalmul visszakapjuk az élettől.

Öntudatunk a szándékaink minőségében és tetteinkben mutatkozik meg.

2. fejezet. Radiesztézia

A radiesztézia tulajdonképpen a láthatatlan valóság érzékelésének tudománya. Az ingák és

radiesztéziás mérőpálcák alkalmazása éppúgy szakmai felkészültséget, gyakorlást igényel, mint például elhivatottan zenét tanulni. A kiváló képességű művészeknél és radiesztétáknál az eredmény

a szorgalomnak és a tehetségnek köszönhetően olykor lenyűgöző.

Régebbi korok feltalálói és tudósai adták kezembe azt az iránymutató eszközt, amellyel képes

voltam eligazodni az interdimenzionális világokban. A radiesztéziáról és eszközéről, a

varázsvesszőről, báró Dr. Eötvös Loránd (1848-1919), a Magyar Tudományos Akadémia egykori

elnökének emlékirataiból értesültem. Ő végtelenül nagy elismeréssel szólt erről a csodálatos eszközről:

„A középkor előítéleteinek és csodaszereinek lomtárából előkerestem a varázsvesszőt, és azt nem

imádsággal, nem is ördöngösséggel, hanem a vesszőhöz, melyhez a varázs az idők folyamán amúgy

is lekopott, jobban illő mechanikai érvelésekkel arra bírtam, hogy feleletet adjon. Az igaz, hogy nem arra kértem, hogy rejtett kincseket mutasson, arra sem hogy ellenségeimet, ha vannak, megjelölje, csak azt kívántam tőle, engedjen bepillantani annak az erőnek a rejtélyeibe, amely e földön mindent mozgat, mindennek kijelöli a helyét. Egyszerű, mint Hamlet fuvolája, csak játszani kell tudni rajta, és miként abból a zenész, gyönyörködtető változásokat tud kicsalni, úgy ebből a fizikus, a maga nem kisebb gyönyörűségére, kiolvashatja a nehézségnek legfinomabb változásait. Ily módon a földkéreg oly mélységeibe pillanthatunk be, ahová szemünk nem hatolhat és fúróink el nem érnek."

Dr. Eötvös Lóránd a torziós inga találmányával a párizsi világkiállításon lett világhírű 1900-ban,

ahol díjat nyert. Így került az inga a legnagyobb érdeklődés középpontjába. Ezt követően ezzel a

különös eszközzel derítették fel a világ nagy olaj-, földgázmezőit és érclelőhelyeit.

A téma elmélyítésére ajánlom:

http://www.matrixdrops.com/hu/kvantumfizika/ingazasrol-foldsugarzasokrol-tudomanyosan

Álljunk meg egy pillanatra az idézetben szereplő Hamlet fuvolájánál, aki szerint ez a legremekebb

zenét tudja beszélni annak, aki ,,tud rajta játszani.” Íme a jelenet Arany János mesteri fordításában:

„Hamlet: Nem játszanál egyet e fuvolán?

Guildenstern: Nem tudok, felség

Hamlet: De ha kérlek.

Guildenstern: Higgye el, nem tudok.

Hamlet: Esedezem.

Guildenstern: Egy billentést sem tudok, fenséges úr. /.../

Hamlet: Látod, ezek a billentyűi.

Guildenstern: De én éppen azokat nem bírom harmónia zengedezésre

vezényelni, nincs hozzá ügyességem.

Hamlet: No lám! /../ ti játszani akarnátok rajtam, ismerni

billentyűimet, kitépni rejtelmem szívét, hanglétrám minden hangját

kitapogatni a legalsótól a legfelsőig. Pedig e kis eszközben zene rejlik,

felséges szózat, s ti mégsem bírjátok szavát venni.”

Akkor jön rá az ember parányi mivoltára, amikor meg kellene szólaltatnia egy fuvolát, vagy kézbe

kellene vennie egy mérővesszőt.

A tehetség a Jóisten ajándéka. A mi ajándékunk a Jóisten felé az, ha élünk a tehetségünkkel.

És ez a „fölséges szózat” is csak akkor szólal meg az emberben „ha kiismerik billentyűit, ha föltárják az emberi értelem szívét”, és testének - lelkének „hanglétráját kitapogatják a legalsótól a legfelsőig” . Úgy gondolom, közel járok a valósághoz, ha kijelentem: Hamlet tudati, lelki és szellemi világához hasonlóan a mai ember legtitkosabb énjét illeti, azt az általunk tervezett MDC képes

kimutatni.

Jómagam már kezdetben sem csak a föld mélyébe szerettem volna belelátni a radiesztéziás

ismeretekkel és a varázsvesszővel, nem is a csillagokat kívántam fürkészni, hanem az ember információs mezőit, asztrál- és mentáltesteit akartam kutatni. Ugyanakkor a tudat végtelenségébe

szerettem volna bepillantást nyerni, kitapogatni az ember „testi, lelki és szellemi hanglétráit”.

A radiesztéziás ismereteket sikeresen hasznosították a föld ásványainak feltárásában, az iparban

és az egészségügyben. Több esetben felhasználták tudományos bizonyítási eljárások során. A nagy

eredmények dacára az orvostudomány e csodát az 1910-es évektől szándékosan elhomályosította.

A Bibliában a következőt olvashatjuk róla – Jézus tanítványai a következő útravalót kapták: „És

megparancsolta nékik, hogy az útra semmit ne vigyenek egy pálcán kívül; se táskát, se kenyeret, se

pénzt az övükben;” Márk. 6,8

Aki tud a pálcával mérni, feltárhatja a láthatatlan dimenziók titkait.

http://www.matrixdrops.com/hu/hirek-matrix-drops/foldsugarzas-vizer-hartmann-zona-negativ-hat

asai

Napjainkban egyre több ember fog ingát a kezébe. Az inga segítségével jól kiválasztható a

bennünket harmonizáló ásvány, gyógynövény, adott esetben akár a megfelelő információt hordozó

„Matrix Drops” is. A helyesen megválasztott információk jól érzékelhetőek az auránk, a testünket

körülvevő energiaburok erősödésében, növekedésében, amelyet ingával is mérhetünk.

Ismerkedjünk meg a pálca vagy inga használatának elsajátításával. Személyes kapcsolatom a

pálcával az 1980-as években kezdődött. Egy baráti találkozón a fogorvos ismerősömnél láttam a

használatát. Lenyűgözve néztem, ahogy az inga megmozdul. Azonnal rabul ejtett és éreztem, ezt

meg kell tanulnom. Sokáig nem mozdult meg a kezemben az inga. Nagyon vágytam rá, hogy

sikerüljön, mert így – mint ez a jelenség – korábban soha semmi nem érintett meg. Fél éven

keresztül próbálkoztam. Nehezen, lassan tudtam elsajátítani a pálca használatát, de végtelenül

kitartó voltam, és nem adtam fel.

Akkoriban még nem voltak könyvek, amik e témát taglalták, és nem volt a köztudatban az ingázás

és a pálcával történő mérés sem. Kutattam, és a témában ráleltem az első feljegyzésre, ahol megemlítik Franciaországban Alexis Mermet abbét, aki alkalmazta az ingát. Később néhány pap,

katonatiszt, gróf és báró használta e módszert. Magyarországon szintén voltak „vízkereső emberek”,

akik Y-formájú fadarabbal mérték ki a föld alatti vízereket. Azután megismerkedtem Lajos atya

munkásságával. Ő Adonyban élt, és már jóval a '80-as évek előtt foglalkozott a függőingás méréssel.

Különös ember volt, aki el merte árulni, miként működik az inga. Többek között ezt is elmondta: „Az

egyház képviselői sok esetben ha valamilyen jelentős tudás birtokába kerültek, igyekeztek azt titokban tartani.” E furcsa tényt azóta magam is megtapasztaltam néhányszor.

Amikor Egerben egy ügyvéd barátom házában a földsugárzást mértem, kiderült, a hálószobáját

vízér fölé tervezték. Figyelmeztettem, milyen sok veszélyt rejt ez a jövőre vonatkozóan. Ő azonnal és bölcsen döntött: kiszedette a közfalakat és átterveztette az épületet. Biztos, ami biztos, bement az érsekségre, és megkérdezte, kaphat-e segítséget ez ügyben. Lássanak csodát, elé tették Eger város

víztérképét, amin hajszálpontosan ott futott a vízér, ahol én is kijelöltem. A régóta tudott tényről ma sem tájékoztatják a hétköznapi embert, pedig egy ilyen ismeret életeket menthet meg. Nem is szólva

arról, hogy a módszer alkalmazásával temérdek pénzt megtakaríthatna, aki kutat szeretne fúratni.

Nem véletlenül született a latin közmondás: „Scientia potentia est”, vagyis: a tudás hatalom.

Biztosan állítom, a radiesztéziás tudás olyan képességgel ruházza fel az embert, ami minden időben

hatalmat jelent.

Dr. Hernádi Mihály – volt Szabolcs megyei közegészségügyi felügyelő – munkásságának a

megismerésére is érdemes egy kis időt szánni. Hozzá hasonlóan először én is hitetlenül néztem a

radiesztéziás mérőpálcát. Egy társaságban valaki megmutatta Dr. Hernádinak az ingát, ő pedig

felháborodott: mi ez a szélhámosság! Ám a kíváncsisága nem hagyta nyugodni és miután hazament,

készített magának egy egyszerű ingát. Miközben próbálgatta, rájött, hogy nála is működik. 1954-ben

tanulmányt írt a tapasztalatairól „A talaj elektromos jelenségeinek kutatása, és azok biológiai hatása” címmel. Azokban a materialista felfogású években könnyen előfordult, hogy valakit egy ilyen

tanulmány megjelentetése miatt elbocsátottak az állásából. Hernádi doktorral szintén ez történt, és

büntetésből egy vidéki kis faluba helyezték körorvosnak. A tanulmánya azonban valamilyen módon

kikerült Németországba, amit Dr. Ernst Hartmann geobiológus publikált. Azóta hívják a jelenséget

Hartmann-zónának.

Miután Hernádi doktort vidékre helyezték, különös módon a faluban fél éven belül nem volt új

megbetegedés. Az orvos minden betegének a fekhelyét „kimérte”. Felismerte, hogy mindig azon a

testtájon mozdult meg az inga, ahol a beteget folyamatosan érte valamilyen ismeretlen földsugárzás.

Hernádi doktor javaslatait rendre elfogadták az emberek, így alig fél éven belül szinte minden

betege meggyógyult, mert ágyaikat földsugárzás-mentes zónákba helyezték át. Szerencsére a

doktornak nem volt szüksége arra, hogy magyarázkodjon, mert az eredmények magukért beszéltek

akkor is, amikor saját orvoskollégáinál alkalmazta. Ennél meggyőzőbb bizonyítékra pedig nem volt

szüksége.

Egyik ilyen esetben egy orvosnő kért tőle segítséget, akinek ikergyermekei születtek. A hölgy

egyik kisfiát a kiszáradás veszélye miatt, folyamatosan infúziós ellátásra vitte a kórházba. Néhány

alkalom után közölték az anyukával, hogy ez nem mehet a végtelenségig, a gyermekét nagy valószínűséggel el fogja veszíteni. Akkor 5 kilogramm volt a súlya, ami jóval elmaradt 8 kilogrammos ikertestvérétől. Hernádi doktor megállapította, az ikerpár egyike, nevezetesen aki folyamatosan

betegeskedett – geopatikus sugárzás felett feküdt. Áthelyezték földsugárzás-mentes helyre az ágyát,

ami után az életveszélyben lévő kisgyermek többé nem száradt ki, hanem meggyógyult, és három

hónap elteltével utolérte az ikertestvérét a fejlődésben.

Gyakran kapok felkéréseket aminek örömmel teszek eleget, hogy ezt a felbecsülhetetlen értékű

tudást – a láthatatlan energiák érzékelését, felismerését, mérését – a világ számtalan pontján megismertessem az érdeklődőkkel radiesztézia kurzusaimon. Eddigi előadásaimon több százezer

ember érzékelte a jelenségeket. Javaslatomra, valamint a rendelőmben dolgozó kollégáim tanácsára

sokan áthelyezték fekhelyeiket földsugárzás-mentes helyekre. Jelenleg is általam vizsgáztatott radiesztéták végzik a hiteles méréseket.

A lakások, irodák kimérésekor többször találkoztunk megtévesztett emberekkel. Vannak, akik

komoly haszon fejében ígérik, hogy elhárítják, leárnyékolják a káros földsugárzásokat. Sajnos a

kívánt eredmény minden esetben elmarad. Az elektromos és a mágneses mezők leárnyékolhatóak.

Ellenben a földsugárzás árnyékolók hatástalanok, mert a szervezetben információs zavart keltő

ingersávok nem elektromos és nem mágneses jelenségek. A leárnyékoltnak vélt helyiségekben a

radiesztéta kollégáim ugyanúgy mérik a geopatikus zavarmezőket. Nem kis megdöbbenésére a

megrendelőknek, akik eleinte titkolják, hogy „levédették” már az otthonaikat, munkahelyeiket. Mivel

a problémájuk nem oldódik meg, azok inkább fokozódnak, tovább keresnek. Így jutnak el a megtévesztett és félrevezetett emberek hozzánk. Minden túlzás nélkül életmentőknek nevezhetjük

azokat, akik a földsugárzásokból kifektetik az érintetteket. Azt pedig önöknek kell eldönteni, hogyan minősítik azokat a felelőtlen embereket, akik sugárzáselhárítókat, árnyékolókat alkalmaznak, vagy

felszínes ismeretekkel elvállalják a lakások földsugárzásának mérését – igen gyakran pontatlanul.

Sajnos a dilettánsok vannak többségben. Munkatársaimmal térítésmentesen elvégezzük az emberek

aurájának mérését, amiből azonnal megállapítható, hogy az egyén huzamosabb ideje káros

földsugárzás felett tartózkodik-e. A Matrix Drops Computerrel az emberi aurán keletkezett

földsugárzás okozta sérülések is mérhetők. Így egyértelműen kiderül, ha valaki a fekhelyét vagy a

huzamos tartózkodási helyét nem a megfelelő helyre tette. Ezzel az objektivitással véget érnek a

szubjektív indíttatású viták.

Érdekességek érzékszerveink működéséről

Eddig egy láthatatlan, de mégis létező világ működéséről meséltem. Most ejtsünk pár szót érzékszerveinkről és azok működésbeli korlátairól.

A szemünkkel csak egy bizonyos tartományt érzékelünk a körülöttünk lévő fényekből. Az

infravörös és az azon aluli tartományban létező fényeket, valamint az ibolyántúli színeket már nem

látjuk. Eszerint a körülöttünk lévő valóságnak szinte csak egy százalékát tudjuk érzékelni. Ugyanez a helyzet a fülünkkel is, a környezetünk hangjainak mintegy egy százalékát halljuk csupán. A fül sem a túl mély, sem a túl magas hangokat nem érzékeli már. Ha valaki azt mondja, hogy ő csak azt hiszi el, amit lát, illetve amit hall, az a személy bizony a valóságnak csak igen kis hányadát lesz képes

magáénak tudni. Ebben a „tudathasadásos” állapotban szenvedtek azok a materialista felfogású

emberek, akik csak a szemüknek és a fülüknek hittek.

A gondolatok, érzések szintén láthatatlanok, mégis létezésünk lényegi megnyilvánulásai.

Láthatatlan erők szövik át környezetünket, testünket. A régmúlt emberei ismerték ezeket az erőket,

és bánni is tudtak velük. Ez a tudás több ezer évvel megelőzte a kvantumfizika által ma már

bizonyított felismeréseket.

Vizsgáljuk meg ezzel a látásmóddal az anyagot. Az atom az anyag egyik legparányibb alkotórésze.

Nagyságát általában a legszélső elektronpályán száguldó elektronok burkának mérete adja meg. Ha

egy atommagot képzeletben alma nagyságúra nagyítanánk és elhelyeznénk Budapest főterén, akkor

almamagnyi elektronjai Bécs és Nyíregyháza távolságában köröznének. E két város távolsága adná

meg a méretét a képzeletbeli atomnak. Gondoljuk el, hogy azt az energiát, ami az elektronokat a

pályán tartja, egy képzeletbeli energiaszivattyúval kiszippantanánk. Marad az elektron és az atommag. Az atom ettől a pillanattól már nem egy 500 km átmérőjű gömb lenne, hanem csak egy

alma méretű koncentrátum. Amennyiben ez az energiaszivattyú létezne, és például az Országház

valamennyi téglájának valahány atomjából az összes energiát kiszippantanánk, az Országház mint

anyag, elférne egy gombostű fején. Az embert alkotó atomok esetében ugyanez a helyzet: az ember

is elférne konkrét anyagként egy gombostű hegyén. Az atom túlnyomó része energia. A kvantumfizika már feltárta, hogy sem az atommag, sem az elektron nem konkrét anyag, hanem a

parányi anyagnak egy többdimenziós térben történő rezgőmozgása. Elképzelhetjük, ha a protonokból

és elektronokból még ezt a bizonyos energiát is kivonnánk, és ezt a Földünk minden atomjával

megtennénk, akkor a Föld szintén elférne egy gombostű fején.

A kvantumfizikusok mára azt is bizonyították, hogy a legparányibbnak vélt elektronoknak kettős

természetük van: vagy anyagként, vagy energiaként manifesztálódnak. A fénynél szintén ugyanez a

helyzet. Hol anyag, hol pedig energia természetű.

Éppen az említettek miatt oly fontos elsajátítanunk ezek érzékelését és mérését.

Sugárzások, rezgések, információk

„A világ és az ember több, mint amit külső érzékszerveinkkel felfoghatunk. Mivelhogy nem a

láthatókra nézünk, hanem a láthatatlanokra; mert a láthatók ideig valók, a láthatatlanok pedig

örökkévalók.” (Biblia, 2 Kor 4, 18)

Minden nagy szellem értője és élvezője szeretne lenni a magasabb síkokon történő utazásoknak.

Tanítóként ajtót nyitok e tudás kapuján, de a nyitott ajtón Önnek kell belépni.

Az ember egyidőben energia, érzelem, gondolat, kapcsolat, lélek, fény és szellem is. Bármely

síkon vagyunk, az emberi öntudat ura és parancsolója kell, hogy legyen valamennyinek.

Minél távolabbra tekintünk vissza az időben, láthatjuk, hogy az emberek már nagyon korán

ismerték a láthatatlan erőket, sőt, jobban bántak velük, mint ahogy mi tesszük azt napjainkban. Már

az ősidőkből származó barlangrajzokon is láthatóak olyan ábrák, amelyek „varázsvesszős

vízkutatásokra” engednek következtetni. Találtak földsugárzással foglalkozó feljegyzéseket, ábrákat

egyiptomi piramisokban, görög ásatásoknál és az ókorból fennmaradt írásos emlékeknél. Ez a tudás

őseink életében már több ezer évvel a kvantumfizika felismerése előtt jelen volt.

A XX. század az elképzelhetetlen, hihetetlen technikai fejlődés korszaka volt. Mindez azzal járt,

hogy főképp a tudományos materializmus, de még a reáltudományok is erőteljesen a háttérbe szorították, elnyomták, természetfelettinek minősítették mindazt, ami szabad szemmel nem volt

látható. Ilyenek a lélek, a szellem, a kézzel nem fogható jelenségek, valamint a bennünket körülvevő

láthatatlan energiák. Napjainkban viszont egyre többen térnek vissza a gyökerekhez és ismerik fel

azt, hogy léteznek olyan jelenségek is, amelyeket nem az öt érzékszervünkkel érzékelünk. Korábban

nem voltak számszerűsíthetőek, pedig mindenkor nagyon jelentős szerepet játszottak életünk

minden területén. A szemmel láthatatlan jelenség maga az információ. A rendszer pedig, amely

mindezeket magába foglalja, mátrix néven vált ismertté.

A világmindenséget áthatja az információ, minden sejtünkben, minden részecskénkben ott van.

Információkat tudunk kisugározni és befogadni. Az energetikai valóság ismerete, elfogadása

szempontjából bizonyosságot kell szereznünk a létezéséről.

A fent említett erőket sokan paranormális jelenségeknek hívják. Így nevezik azt a jelenséget, ami

az eddigi tudományos materialista ismeretekkel nem magyarázható, holott valójában

életjelenségeink túlnyomó többségét ezek a jelenségek teszik ki. A körülöttünk és bennünk élő

világok szoros egymásra hatása, mátrixa, valamint azok törvényszerűségei életünk minden pillanatát

meghatározzák. Nagyon fontos megvizsgálnunk, mely információk gyengíthetnek és melyek

erősíthetnek bennünket.

Sokan úgy próbálnak gyógyító energiákat közvetíteni, hogy nincsenek tisztában az energiarabló

negatív hatásokkal. Ennek következtében a gyógyító célzattal továbbított energiák gyorsan

elillannak.

http://www.csodalatosgyogyulasok.hu/kezeles-csodalatos-gyogyulasok

A gyógyító energiák fogalmat sokan használják. Az általam tárgyalt témaköröknél valójában

információkról és információs mezőkről van szó. Amennyiben ezek a jelenségek energiaszintű

megnyilvánulások lennének, úgy lehetséges lenne fizikai szinten mérni őket. Az információs terek

mérésének lehetőségéről és a Matrix Drops Computer találmányunkról lesz még szó bőven.

Pozitív hatást válthat ki a zene, a színek, az illatok, a gyógynövények rezgései, bioenergiák és a

homeopátia. Magasabb dimenziókat közvetít időben és hatékonyságában a Matrix Drops család,

mely ásványi elemeken keresztül növények, állatok, nozódák tiszta információit hordozza.

Életminőségünk szempontjából nagyon fontos, hogy elkerüljük a számunkra káros rezgéseket és

negatív információs tereket. Ugyanakkor erősítsük szervezetünket, lelkünket, szellemünket a

szükséges információkkal.

Romboló információs tereknek számítanak a geopatikus földsugárzások, a negatív, önpusztító

gondolatok, a helytelen táplálkozás mellett például a gerincelmozdulásból adódó energiaáramlási

zavarok. Mindezekről a Matrix Drops Protokoll fejezetben írok részletesen.

Amikor valaki megbetegszik, elsőként mindig azt kellene megvizsgálni, hogy mitől is alakult ki az

adott probléma, csak így érhető el hosszú távú és végleges javulás. Csak az objektív zavaró tényezők kiiktatása után kezdődhet meg a pozitív információkkal, rezgésekkel történő visszakódolás.

Ellenkező esetben a javulás pusztán csak átmeneti lehet.

„Nincs még egy olyan lenyűgöző és kutatásra érdemes terület, mint a természet tanulmányozása.

Az emberi értelem legfőbb célja megérteni ezt a nagyszerű alkotást, felfedezni a benne ható erőket, és az ezeket irányító törvényeket.” – mondta Nikola Tesla.

Geopatikus földsugárzások: vízerek, Hartmann-zónák, és ezek

hatásai

Minden ingersáv – Hartmann-zóna, vízér –, valamint azok kereszteződései geopatikus stresszt

idéznek elő az élő szervezetekben.

Hartmann-zóna ingersávok

http://www.matrixdrops.com/hu/hirek-matrix-drops/foldsugarzas-vizer-hartmann-zona-negativ-hat

asai

A Hartmann-zónák az élő szervezetre károsan ható ingersávok, melyek a Föld felszínén szabályos

rácsszerkezetet alkotnak. Magyarországon a 30 centiméteres sávok körülbelül 2 méterenként

követik egymást, észak-dél és kelet-nyugat irányban. A kutatók feltételezése szerint a geopatikus

sugárzások a Föld középpontjából erednek. Azokon a helyeken ahol a Föld középpontjához közelebb

van a Föld kérge – vagyis a sarkoknál – ott a Hartmann-háló átlagos szélessége 1,4 méter körüli. Az

Egyenlítő közelében, ahol távolabb vagyunk a Föld középpontjától, 2,4 méter szélességet is elérnek

ezek a zónák. A sugárzás ugyanúgy érvényesül a földszinten, mint a 10. emeleten.

http://www.matrixdrops.com/hu/kvantumfizika/ingazasrol-foldsugarzasokrol-tudomanyosan

Az alattunk áthaladó Hartmann-zónák és vízerek károsan hatnak a testünket körülvevő auránkra.

A zavarmezők által okozott sérülések a testünkben betegségeket idézhetnek elő. A Hartmann-zónák

felett különböző szervgyengeségek, gyulladások és egyéb krónikus problémák lehetnek.